《戊申岁间中清赏十景 其二 烟岫夕阳钟》
元代·叶颙

烟岫夕阳钟，清声满寰宇。直催海月上，山云亦飞举。

老僧定里海，英雄梦中起。扫空声利情，洗净尘垢耳。

平生刚毅肠，闻之屡惊喜。疏狂发长啸，起舞不得已。

遗音尚悠然，迥入霄汉里。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。